stanford-oval/wikipedia huggingface dataset:
מעשי כשפים
עלילה

הסדרה סובבת סביב חייהם של המכשפה סמנת'ה (אליזבת מונטגומרי) ובעלה בן-התמותה דארן (דיק יורק; הוחלף ב-1969 בדיק סרג'נט). אמה של סמנת'ה, אנדורה (אגנס מורהד), מכשפה גם היא, לא מרוצה מנישואיה של בתה, ופרקים רבים בסדרה עוסקים בכישופים שאנדורה מטילה על דארן. גם אביה של סמנת'ה, מוריס (מוריס אוואנס), שממלא חלק פחות משמעותי בסדרה, אינו מסתדר עם דארן. קרובת המשפחה היחידה שמסתדרת עם המשפחה היא הדודה קלרה (מאריון לורן), מכשפה זקנה שכוחות הכישוף שלה מתחילים להיחלש, וכמעט כל כישוף שלה מסתיים באסון.
דארן עובד בחברת פרסום - "מקמן וטייט" שמה. לבוס של דארן וחברו הטוב, לארי טייט, מעולם לא נודע על היות סמנת'ה מכשפה, למרות הימצאו בהתרחשויות מוזרות ומשונות, שהתבררו ככישופים של סמנת'ה ובני משפחתה.
משפחת סטיבנס - סמנת'ה, דארן ובתם טאבית'ה (ובהמשך גם בנם הקטן אדם), גרים בכיכר מורנינג גלורי מספר 1164, סטמפורד, קונטיקט. מעבר לכביש גרים הזוג אבנר וגלדיס קרביץ - גלדיס שמרבה להציץ לעבר בית סטיבנס ולעדכן את בעלה האדיש בהתרחשויות המוזרות שקורות שם.
לעלילה מצטרפים הבת טאבית'ה ומאוחר יותר גם הבן אדם, שגם הם ניחנים בכוחות כישוף; מכשפים ומכשפות וכן בני תמותה שונים כמו הוריו של דארן ולקוחות במשרד הפרסום שלו.
רקע

הסדרה הייתה להצלחה מיידית, והמשיכה להצליח במשך שש שנים נוספות, אך איבדה קצת מכוחה כאשר השחקן ששיחק את דארן, דיק יורק, נאלץ לפרוש ב-1969 עקב מחלה, והוחלף על ידי דיק סרג'נט (שהיה הבחירה הראשונה לתפקיד כבר ב-1964). בעונה השנייה לסדרה נולדה לדארן וסמנת'ה בתם הראשונה, טבת'ה, שגולמה על ידי תאומות. בעונתה השישית של הסדרה נוסף גם אדם למשפחה, שגולם אף הוא על ידי תאומים.
ב-1969, בסוף העונה החמישית, רצו אליזבת מונטגומרי ובעלה, מפיק הסדרה ויליאם אשר, לסיים את הסדרה, לא רק בגלל עזיבתו של דיק יורק אלא גם בגלל עייפות ורצון לעבור לפרויקטים אחרים. השניים השתכנעו שכדאי להמשיך בסדרה, אך כבר בעונה השביעית הורגש כי העלילה חוזרת על עצמה. בעונה האחרונה, בשנים 1971–1972, הפרקים חזרו על עצמם כמעט מילה במילה מפרקי העונות הראשונות.
חברת ABC, שהפיקה את הסדרה, התכוונה להפיק עונה תשיעית למרות נתוני הרייטינג הנמוכים של העונה השמינית, אך באמצע העונה השמינית מונטגומרי התערבה בקשר עם הבמאי, ריצ'רד מייקלס, וסיימה את נישואיה עם המפיק ויליאם אשר. מונטגומרי החליטה שלא להמשיך לעונה התשיעית, והסדרה ירדה.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 36 | 36 | 17 בספטמבר 1964 | 3 ביוני 1965 |
|  | 2 | 38 | 38 | 16 בספטמבר 1965 | 9 ביוני 1966 |
|  | 3 | 33 | 33 | 15 בספטמבר 1966 | 4 במאי 1967 |
|  | 4 | 33 | 33 | 7 בספטמבר 1967 | 16 במאי 1968 |
|  | 5 | 30 | 30 | 26 בספטמבר 1968 | 24 באפריל 1969 |
|  | 6 | 30 | 30 | 18 בספטמבר 1969 | 16 באפריל 1970 |
|  | 7 | 28 | 28 | 24 בספטמבר 1970 | 22 באפריל 1971 |
|  | 8 | 26 | 26 | 15 בספטמבר 1971 | 25 במרץ 1972 |
הדמויות > דמויות ראשיות

אליזבת מונטגומרי בתור סמנת'ה סטפנס
דיק יורק (1964–1969) בתור דארין סטפנס, בעלה
דיק סרג'נט החליף את יורק כדארין סטפנס  שהיה חולה בשלוש העונות האחרונות, 1969–1972)
אגנס מורהד בתור אנדורה, אמה של סמנת'ה
דייוויד וייט בתור לארי טייט, הבוס של דארין
איירין ורנון (1964–1966) בתור לואיז טייט, אשתו של לארי
קייסי רוג'רס (1966–1972) בתור לואיז טייט, אשתו של לארי
אליס פירס (1964–1966) בתור גלדיס קרביץ
סנדרה גולד (1966–1971) בתור גלדיס קרביץ (גולד קיבלה את התפקיד לאחר מותה של פירס)
ג'ורג' טוביאס (1964–1971) בתור בעלה, אבנר קרביץ
ארין מרפי (1966–1972) בתור טביתה סטפנס (היא חלקה את התפקיד הזה במשך 18 פרקים עם אחותה התאומה, דיאן מרפי)
הדמויות > דמויות משנה

פול לינד בתור דודה של סמנתה ארתור (1965–1971)
מוריס אוונס בתור מוריס, אביה של סמנת'ה
מריון לורן בתור דודתה של סמנתה קלרה (1964–1968);
אליס גוסטלי בתור אזמרלדה, הבייביסיטר של טביתה (1969–1972);
ברנרד פוקס בתור ד"ר בומביי (1967–1972);
מייבל אלברטסון בתור אמו של דארין, פיליס סטפנס (1964–1971);
רוברט פ. סיימון ורוי רוברטס מתחלפים בתפקיד פרנק סטפנס, אביו של דארין (1964–1971).
סדרת בת

"טאביתה" (אנ') היא סדרת בת של "מעשה כשפים" ששודרה ברשת ABC מ-10 בספטמבר 1977 ועד 14 בינואר 1978. בסדרה כיכבה ליסה הרטמן (אנ') בתפקיד הראשי בתור טאביתה סטיבנס, בתם המכשפה של סמנתה ודארן סטיבנס. הרטמן גם שרה את נעימת הנושא של הסדרה.
הסרט

בשנת 2005 יצא הסרט "סמנתה", בכיכובם של ויל פרל וניקול קידמן ובבימויה של נורה אפרון. הסרט עוסק בשחקן הוליוודי בשם ג'ק וויאט (פארל) שמככב בסדרת טלוויזיה על פי הסדרה המקורית של "סמנת'ה", ופוגש באיזבל ביגלו (קידמן), מכשפה שמאסה בחיי הכישוף. וויאט ליהק אותה לתפקיד של סמנת'ה בשל דמיונה לאליזבת' מונטגומרי ובעיקר בגלל נענוע האף, סמל מובהק למעשי הכשפים של סמנת'ה המקורית, מבלי לדעת שאיזבל באמת מכשפה. הוא מגלה בדרך הקשה שאיזבל מכשפה. הסרט זכה לביקורות פושרות, ולא היה להצלחה גדולה בארצות הברית.
ראו גם

אני חולם על ג'יני
11 באוקטובר

11 באוקטובר הוא היום ה-284 בשנה (285 בשנה מעוברת). עד לסיום השנה, נשארו עוד 81 ימים.
אירועים היסטוריים ביום זה

1138 – מתרחשת רעידת האדמה בחלב המוערכת כשלישית בחומרתה בהיסטוריה על פי מספר ההרוגים, כ-230 אלף בני אדם
1774 – ג'יימס קוק מגלה את האי נורפוק
1797 – נערך קרב קמפרדאון בין הצי המלכותי הבריטי לצי ההולנדי ומסתיים בניצחון בריטי
1958 – שיגור הגשושית פיוניר 1 לחקר הירח, במסגרת תוכנית פיוניר האמריקאית, כישלון בניווט מנע כניסה למסלול סביב הירח
1962 – נפתחת ועידת הוותיקן השנייה
1968 – שיגור החללית אפולו 7 במסגרת תוכנית אפולו האמריקאית והשיגור המאויש הראשון על גבי טיל סטורן IB
1969 – שיגור סויוז 6
1971 – במסגרת תוכנית החלל הסובייטית, תחנת החלל הראשונה, סאליוט 1 הבלתי מאוישת בשלב זה, חודרת לאטמוספירה ומתפרקת
1973 – מלחמת יום הכיפורים – חיל הים הישראלי מתעמת עם סוריה במסגרת קרב טרטוס
1976 – בקונגרס ארצות הברית מאושרת הצעת חוק הקובעת שג'ורג' וושינגטון יועלה בדרגה ויקבל את דרגת גנרל הצבאות של ארצות הברית
1977 – נחיתה מוצלחת של משימת סויוז 25, החללית הייתה אמורה להגיעה לתחנת החלל סאליוט 6 אבל בעיות במערכת העגינה הביאו לביטול המשימה וחזרה לכדור הארץ
1984 – במשימת מעבורת החלל צ'לנג'ר STS-41-G האסטרונאוטית קתרין סאליבן היא האישה האמריקאית הראשונה שמבצעת פעילות חוץ-רכבית
1991 – אניטה היל מעידה שקלרנס תומאס הטריד אותה מינית, בשימוע בסנאט לאישור מועמדותו לבית המשפט העליון של ארצות הברית
1994 – נחיתת משימת מעבורת החלל STS-68
2000 – שיגור משימת מעבורת החלל דיסקברי STS-92
2005 – הגשושית קאסיני מבצעת יעף ליד דיוני, ירח של שבתאי
2018 – שיגור משימת סויוז MS-10 לתחנת החלל הבינלאומית
נולדו

1758 – היינריך וילהלם מתאוס אולברס, אסטרונום, פיזיקאי ורופא גרמני (נפטר ב-1840)
1835 – תיאודור תומאס, מוזיקאי ומנצח אמריקאי (נפטר ב-1905)
1872 – אמילי דייוויסון, מורה ופעילה סופרג'יסטית בריטית (נהרגה ב-1913)
1884 – אלינור רוזוולט, פוליטיקאית והומניטרית אמריקאית, הגברת הראשונה של ארצות הברית כרעייתו של פרנקלין דלאנו רוזוולט (נפטרה ב-1962)
1885 – פרנסואה מוריאק, סופר צרפתי (נפטר ב-1970)
1889 – אימרה שלוסר, כדורגלן הונגרי (נפטר ב-1959)
1889 – יוסף יואל ריבלין, מזרחן ישראלי, פרופסור באוניברסיטה העברית בירושלים וחבר האקדמיה ללשון העברית (נפטר ב-1971)
1896 – רומן יאקובסון, בלשן יהודי רוסי (נפטר ב-1982)
1925 – אלמור לנארד, סופר ותסריטאי אמריקאי (נפטר ב-2013)
1926 – טיק ניאט האן, נזיר בודהיסט, מורה, סופר, משורר ופעיל שלום וייאטנמי (נפטר ב-2022)
1927 – צפורה נריה, קצינת ח"ן ישראלית (נפטרה ב-2017)
1927 – ויליאם פרי, מתמטיקאי, מהנדס ואיש עסקים אמריקאי שכיהן כמזכיר ההגנה של ארצות הברית
1932 – שאול פרידלנדר, היסטוריון, מומחה לחקר ההיסטוריה של השואה, חתן פרס ישראל לשנת תשמ"ג
1936 – מישל פורטל, כדורגלן ישראלי ששיחק בעמדת השוער, ומאמן כדורגל (נפטר ב-2021)
1937 – בובי צ'רלטון, כדורגלן אנגלי (נפטר ב-2023)
1937 – רון ליבמן, שחקן קולנוע וטלוויזיה יהודי-אמריקאי, זוכה פרס אמי ופרס הטוני (נפטר ב-2019)
1939 – יוסי שבו, ראש עיריית נס ציונה (נפטר ב-2019)
1939 – מיכה אולמן, אמן ופסל ישראלי
1940 – אורי אברמסון, יוצר ישראלי, מתכנן ומעצב מוזיאונים ופרויקטים מיוחדים (נפטר ב-2024)
1941 – אדמונד לוי, שופט בית המשפט העליון (נפטר ב-2014)
1941 – פארוק מואסי, פרופסור לספרות ערבית ומשורר ערבי-ישראלי (נפטר ב-2020)
1943 – גדעון פרייטג, כדורסלן ישראלי
1945 – יצחק אוחיון, ראש העירייה השמיני של פתח תקווה (נפטר ב-2020)
1945 – אראלה גולן, חברת הכנסת שכיהנה בכנסת ה-16 מטעם סיעת שינוי ובשלהי הכנסת ה-16 מטעם סיעת "חץ"
1946 – סוואו קאטו, מתעמל יפני
1948 – יעקב בורק, סופר ואיש עסקים ישראלי
1949 – הלנה עמרם, שדכנית ויועצת זוגיות ישראלית (נפטרה ב-2020)
1950 – עמוס גיתאי, במאי קולנוע ישראלי
1950 – פטי מארי, פוליטיקאית אמריקאית
1953 – משה נוסבאום, עיתונאי ישראלי
1957 – דון פרנץ', שחקנית, סופרת, וקומיקאית אנגלייה
1960 – ורד נעם, חוקרת תלמוד באוניברסיטת תל אביב
1961 – האני אבו אסעד, במאי קולנוע פלסטיני-הולנדי
1963 – פייסל בן חוסיין, נסיך ירדן ואחיו של עבדאללה השני, מלך ירדן
1966 – לוק פרי, שחקן אמריקאי (נפטר ב-2019)
1968 – דודי לוי, זמר ישראלי
1968 – אפרת בן צור, שחקנית וזמרת ישראלית
1970 – אילן הייטנר, סופר, תסריטאי ובמאי קולנוע ישראלי
1972 – קלאודיה בלאק, שחקנית אוסטרלית
1976 – אמילי דשנל, שחקנית קולנוע וטלוויזיה ומפיקת טלוויזיה אמריקאית
1978 – מיקי חליקה, שחיין אולימפי ישראלי
1980 – מיכל אנסקי, גסטרונומית, עיתונאית אוכל ומנחת טלוויזיה ישראלית
1985 – מישל טרכטנברג, שחקנית קולנוע וטלוויזיה אמריקאית (נפטרה ב-2025)
1985 – דניאל קציר, שחיין ישראלי
1992 – קארדי בי, פזמונאית וראפרית אמריקאית
1994 – שחר שגיב, טריאתלט ישראלי
2001 – אריאל ארנברג, שחמטאי ישראלי
2001 – סער דרורי, שחמטאי ישראלי
נפטרו

1303 – בוניפקיוס השמיני, אפיפיור (נולד ב-1235)
1347 – לודוויג הרביעי, קיסר האימפריה הרומית הקדושה (נולד ב-1282)
1424 – יאן ז'יז'קה, מצביא בוהמי (נולד ב-1360)
1531 – אולריך צווינגלי, כומר נוצרי שווייצרי, מראשוני הרפורמטורים באירופה (נולד ב-1484)
1542 – תומאס וייאט, משורר אנגלי (נולד ב-1503)
1809 – מריווד'ר לואיס, מגלה ארצות (נולד ב-1774)
1852 – פרדיננד אייזנשטיין, מתמטיקאי גרמני (נולד ב-1823)
1961 – צ'יקו מרקס, קומיקאי אמריקאי, מחברי האחים מרקס (נולד ב-1887)
1963 – ז'אן קוקטו, משורר, סופר ומחזאי צרפתי (נולד ב-1889)
1965 – דורותיאה לאנג, צלמת אמריקאית (נולדה ב-1895)
2002 – מקסים לוי, פוליטיקאי ישראלי (נולד ב-1950)
2008 – ירג היידר, פוליטיקאי אוסטרי לאומני (נולד ב-1950)
2008 – נדב שנל, שחיין ישראלי (נולד ב-1964)
2012 – אברהם אבוטבול, שחקן, זמר ומוזיקאי ישראלי (נולד ב-1960)
2013 – אריך פריבקה, סרן (האופט-שטורמפיהרר) בוואפן אס אס (נולד ב-1913)
2014 – תנחום כהן-מינץ, כדורסלן ישראלי (נולד ב-1939)
2017 – קליפורד הסבנדס, המושל הכללי של ברבדוס (נולד ב-1926)
2018 – רות איילון, אתלטית ישראלית (נולדה ב-1929)
2019 – אלכסיי ליאונוב, קוסמונאוט, מחלוצי תוכנית החלל הסובייטית (נולד ב-1934)
2019 – רוברט פורסטר, שחקן קולנוע אמריקני (נולד ב-1941)
2020 – לאה הרפז, משוררת, סופרת, אמנית רב-תחומית ומעצבת אופנה (נולדה ב-1941)
2021 – אברהם ארלנגר, מראשי ישיבת קול תורה בירושלים ומחבר סדרת הספרים "ברכת אברהם" (נולד ב-1931)
2021 – יששכר אונא, פיזיקאי ישראלי (נולד ב-1934)
2022 – אנג'לה לאנסברי, שחקנית וזמרת (נולדה ב-1925)
2022 – טומס לייטרסדורף, אדריכל ומתכנן ערים ישראלי (נולד ב-1937)
חגים ואירועים החלים ביום זה

יום השואה ברומניה, לציון ראשית גירוש יהודי רומניה בתאריך זה בשנת 1941 לחבל טרנסניסטריה
יום המהפכה במקדוניה
יום היציאה מהארון הבינלאומי
יום הילדה הבינלאומי
10 באוקטובר – 12 באוקטובר
אוקטובר
לוח אירועים שנתי
אלינור רוזוולט
לודוויג הרביעי
אולריך צווינגלי
אליזבת מונטגומרי

| --- | --- |

אליזבת מונטגומרי, 1967
 לידה:  15 באפריל 1933 הוליווד, לוס אנג'לס, ארצות הברית 
 פטירה:  18 במאי 1995 (בגיל 62) בוורלי הילס, קליפורניה, ארצות הברית 
 מקום קבורה:  בית הקברות ווסטווד וילג' 
 שם לידה:  Elizabeth Victoria Montgomery 
 מדינה:  ארצות הברית 
 תקופת הפעילות:  1953–1995 (כ־42 שנים) 
 מקום לימודים:  האקדמיה האמריקאית לאמנויות הדרמה (1953)  בית ספר הרווארד-וסטלאק 
 בן או בת זוג:  רוברט פוקסוורת' (28 בינואר 1993–18 במאי 1995)  ויליאם אשר (1963–1973)  גיג יאנג (1956–1963) 
 פרסים והוקרה:  פרס עולם התיאטרון (1954)  פרס לוסי (1995)  כוכב בשדרת הכוכבים בהוליווד (4 בינואר 2008) 
 פרופיל ב-IMDb
 
מונטגומרי עם שותפיה לסדרה "מעשי כשפים", דיק יורק ואגנס מורהד
אליזבת ויקטוריה מונטגומרי (באנגלית: Elizabeth Victoria Montgomery; ‏15 באפריל 1933 – 18 במאי 1995) הייתה שחקנית קולנוע טלוויזיה אמריקאית. היא זכורה בעיקר מתפקידה בתור סמנת'ה סטיבנס בסדרת הטלוויזיה "מעשי כשפים"; עבורו הייתה מועמדת לחמישה פרסי אמי ולשלושה פרסי גלובוס הזהב.
ביוגרפיה

מונטגומרי נולדה בלוס אנג'לס, קליפורניה. היא בתם של השחקן רוברט מונטגומרי ושל שחקנית ברודוויי אליזבת דניאל בריאן מונטגומרי.
תחילת הקריירה שלה הייתה בשנות החמישים של המאה העשרים בתוכנית הטלוויזיה של אביה "רוברט מונטגומרי מגיש". בשנות השישים הייתה ידועה בזכות תפקידה כסמנת'ה סטיבנס בסיטקום "מעשי כשפים" של רשת ABC. על תפקיד זה הייתה מועמדת לפרס אמי לבידור בפריים טיים וכן הייתה מועמדת לפרס גלובוס הזהב. אחרי סיום הסדרה ב-1972, השתתפה מונטגומרי בשורה ארוכה של תפקידים בטלוויזיה בהם סרט הטלוויזיה "A Case of Rape" (מ-1974) בתפקיד הלן הארוד, וב-"The Legend of Lizzie Borden" (מ-1975) כליזי בורדן. על שני תפקידים אלה הייתה מועמדת לפרסי אמי.
ביוגרפיה > חיים אישיים

מונטגומרי הייתה נשואה ארבע פעמים. לה ולבעלה השלישי, המפיק של הסדרה "סמנתה" ויליאם אשר, היו שלושה ילדים. בעלה הרביעי היה השחקן רוברט פוקסוורת', איתו התחתנה ב-1993 אחרי עשרים שנה של חיים יחדיו. מונטגומרי מתה במאי 1995 מסרטן המעי הגס, שמונה שבועות אחרי שאובחנה כחולה במחלה.
פילמוגרפיה > סרטי קולנוע וטלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1955 |  | משפטו של בילי מיטשל | מרגרט לנדסדאון |  |
| 1958 |  | Bitter Heritage | מרי ברקר | סרט טלוויזיה |
| 1960 |  | Bells Are Ringing | נערה קוראת ספר | ללא קרדיט |
| 1961 |  | The Spiral Staircase | הלן וורן | סרט טלוויזיה |
| 1963 |  | Boston Terrier | מילי קרטן | סרט טלוויזיה |
| 1963 |  | Johnny Cool | דאריין "דייר" גינס |  |
| 1963 |  | Who's Been Sleeping in My Bed? | מליסה מוריס |  |
| 1965 |  | How to Stuff a Wild Bikini | הבת של בוואנה | ללא קרדיט |
| 1972 |  | The Victim | קייט ויינרייט | סרט טלוויזיה |
| 1973 |  | Mrs. Sundance | אטה פלייס | סרט טלוויזיה |
| 1974 |  | A Case of Rape | הלן הארוד | סרט טלוויזיה מועמדות לפרס אמי לבידור בפריים טיים |
| 1975 |  | The Legend of Lizzie Borden | ליזי בורדן | סרט טלוויזיה מועמדות לפרס אמי לבידור בפריים טיים |
| 1976 |  | Dark Victory | קתרין מריל | סרט טלוויזיה |
| 1977 | פרשת רצח | A Killing Affair | ויקי איטון | סרט טלוויזיה |
| 1978 |  | The Awakening Land | סייוורד לוקט וילר | מיני-סדרה מועמדות לפרס אמי לבידור בפריים טיים |
| 1979 |  | Jennifer: A Woman's Story | ג'ניפר פרינס | סרט טלוויזיה |
| 1979 | מעשה אלימות | Act of Violence | קתרין מקסוויני | סרט טלוויזיה |
| 1980 | בל סטאר | Belle Starr | בל סטאר | סרט טלוויזיה |
| 1981 |  | When the Circus Came to Town | מרי פלין | סרט טלוויזיה |
| 1982 |  | The Rules of Marriage | ג'ואן הייגן | סרט טלוויזיה |
| 1983 | פיסות חסרות | Missing Pieces | שרה סקוט | סרט טלוויזיה |
| 1984 |  | Second Sight: A Love Story | אלכסנדרה מק'קיי | סרט טלוויזיה |
| 1985 | איימוס | Amos | דייזי דוז | סרט טלוויזיה |
| 1985 |  | Between the Darkness and the Dawn | אביגיל פוסטר | סרט טלוויזיה |
| 1988 |  | Coverup: Behind the Iran Contra Affair | קריינות | סרט דוקומנטרי |
| 1990 |  | Face to Face | ד"ר דיאנה פיירסטון | סרט טלוויזיה |
| 1991 |  | Sins of the Mother | רות' קו | סרט טלוויזיה |
| 1992 |  | With Murder in Mind | גייל וולפר | סרט טלוויזיה |
| 1992 |  | The Panama Deception | קריינות | סרט דוקומנטרי |
| 1993 |  | The Black Widow Murders: ‏The Blanche Taylor Moore Story | בלאנש טיילור מור | סרט טלוויזיה |
| 1994 |  | The Corpse Had a Familiar Face | אדנה ביוקנן | סרט טלוויזיה |
| 1995 |  | Deadline for Murder:  From the Files of Edna Buchanan | אדנה ביוקנן | סרט טלוויזיה |
פילמוגרפיה > סדרות טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1951–1956 | רוברט מונטגומרי מגיש | Robert Montgomery Presents | תפקידים שונים | 30 תוכניות |
| 1953–1954 |  | Armstrong Circle Theatre | אלן קרייג | 2 פרקים |
| 1954–1957 |  | Kraft Television Theatre | תפקידים שונים | 7 פרקים |
| 1955–1956 |  | Appointment with Adventure |  | 2 פרקים |
| 1955–1958 |  | Studio One | תפקידים שונים | 3 פרקים |
| 1956 |  | Warner Bros. Presents | לורה וודראף | בפרק "Siege" |
| 1956 |  | Climax! | בטסי | בפרק "The Shadow of Evil" |
| 1958 |  | Playhouse 90 | מרי ברקר | בפרק "Bitter Heritage" |
| 1958 | חשד | Suspicion | אלן | בפרק "The Velvet Vault" |
| 1958 |  | DuPont Show of the Month | מיס קלי | בפרק "Harvey" |
| 1958 |  | Cimmarron City | אלן וילסון | בפרק "Hired Hand" |
| 1958 | אלפרד היצ'קוק מגיש | Alfred Hitchcock Presents | קארן | בפרק "Man with a Problem" |
| 1959 | המופע של לורטה יאנג | The Loretta Young Show | מילי | בפרק "Marriage Crisis" |
| 1959 | האדם השלישי | The Third Man | לוריין | בפרק "A Man Take a Trip" |
| 1959 |  | Riverboat | אביגיל קרות'רס | בפרק "The Barrier" |
| 1959 |  | Johnny Staccato | פיי לין | בפרק "Tempted" |
| 1959 |  | Wagon Train | ג'ולי קרייל | בפרק "The Vittorio Bottecelli Story" |
| 1960 |  | The Tab Hunter Show | הילרי פיירפילד | בפרק "For Money or Love" |
| 1960 |  | One Step Beyond | לילי קלארק | בפרק "The Death Waltz" |
| 1960 |  | The Untouchables | ראסטי הלר | בפרק "The Rusty Heller Story" מועמדות לפרס אמי לבידור בפריים טיים לשחקנית מצטיינת |
| 1961 | אזור הדמדומים | The Twilight Zone | האישה | בפרק "Two" |
| 1961 |  | Thriller | רוזמונד "רוז" דנהאם | בפרק "Masquerade" |
| 1961 |  | Frontier Circus | קרינה אנדרוז | בפרק "Karina" |
| 1962 |  | Checkmate | ויקי פייג' | בפרק "The Star System" |
| 1962 |  | Alcoa Premiere | איריס היקייט | בפרק "Mr. Lucifer" |
| 1963 | חוטאים וקדושים | Saints and Sinners | אידי דונלי | בפרק "The Homecoming Bit" |
| 1963 |  | Rawhide | רוז קונליוס | בפרק "Incident at El Crucero" |
| 1963 |  | 77 Sunset Strip | שרלוט דלאוויל | בפרק "White Lie" |
| 1963 | השעה ה-11 | The Eleventh Hour | פולי סונדרס | בפרק "The Bronze Locust" |
| 1963–1964 | החוק של בורק | Burke's Law | תפקידים שונים | 2 פרקים |
| 1964–1972 | מעשי כשפים | Bewitched | סמנת'ה סטיבנס | 254 פרקים מועמדות לפרס אמי לבידור בפריים טיים לשחקנית בתפקיד ראשי (1966–1970) מועמדות לפרס גלובוס הזהב לכוכבת הטלוויזיה הטובה ביותר (1965, 1967, 1969) |
| 1965 | משפחת קדמוני | The Flintstones | סמנת'ה סטיבנס – דיבוב | בפרק "סמנת'ה" |
| 1995 | באטמן: איש העטלף | Batman: The Animated Series | ברמנית – דיבוב | בפרק "Showdown" |
פרסים

| שנה | פרס | קטגוריה | עבודה מועמדת | תוצאה | הערות | הפניות |
| --- | --- | --- | --- | --- | --- | --- |
| 1961 | פרס אמי | שחקנית ראשית מצטיינת | The Untouchables | מועמדות |  |  |
| 1966 | פרס אמי | שחקנית ראשית מצטיינת בסדרה קומית | מעשי כשפים | מועמדות |  |  |
| 1967 | פרס אמי | שחקנית ראשית מצטיינת בסדרה קומית | מעשי כשפים | מועמדות |  |  |
| 1968 | פרס אמי | שחקנית ראשית מצטיינת בסדרה קומית | מעשי כשפים | מועמדות |  |  |
| 1969 | פרס אמי | שחקנית ראשית מצטיינת בסדרה קומית | מעשי כשפים | מועמדות |  |  |
| 1970 | פרס אמי | שחקנית ראשית מצטיינת בסדרה קומית | מעשי כשפים | מועמדות |  |  |
| 1974 | פרס אמי | שחקנית ראשית מצטיינת בסדרת דרמה | A Case of Rape | מועמדות |  |  |
| 1975 | פרס אמי | שחקנית ראשית מצטיינת בתוכנית ספיישל – דרמה או קומדיה | The Legend of Lizzie Borden | מועמדות |  |  |
| 1978 | פרס אמי | שחקנית ראשית מצטיינת בסדרה מוגבלת | The Awakening Land | מועמדות |  |  |
| 1965 | פרס גלובוס הזהב | שחקנית הטלוויזיה הטובה ביותר | מעשי כשפים | מועמדות |  |  |
| 1967 | פרס גלובוס הזהב | שחקנית הטלוויזיה הטובה ביותר | מעשי כשפים | מועמדות |  |  |
| 1969 | פרס גלובוס הזהב | שחקנית הטלוויזיה הטובה ביותר | מעשי כשפים | מועמדות |  |  |
| 1995 | Women in Film Crystal + Lucy Award | פרס לוסי | כהוקרה על הצטיינות חדשנות ויצירתיות בעבודתה במדיום הטלוויזיוני. |  | התקבל אחרי מותה |  |
הערות שוליים

↑  http://wif.org/past-recipients
| --- | --- |
בקרת זהויות :  BNE: XX1748615  BnF: cb142081844 (data)  GND: 14200278X  ISNI: 0000 0000 8133 3632  LCCN: n95012699  NLK: KAC2020R3089  NTA: 071235671  SNAC: w6dz84g5  SUDOC: 132347407  VIAF: 54358175   WorldCat (עם VIAF): 54358175
דלילה

ערך זה עוסק בדמות מקראית, אשת שמשון הגיבור. אם התכוונתם למשמעות אחרת, ראו .
איור משנת 1553
דלילה חותכת את שערו של שמשון, ז'ראר וון הונת'ורסט, 1615
שמשון ודלילה, פסל של ארטוס קלינוס האב, 1640
דְּלִילָה היא דמות מקראית המופיעה בספר שופטים, פרק ט"ז. היא הייתה אשתו השלישית של שמשון. תמורת כסף, גילתה לפלשתים את מקור כוחו של שמשון והביאה למותו.
במקרא

המקרא מספר שדלילה התגוררה בנחל שורק, וסמוך ליישוב הולדתו של שמשון, צרעה, שבנחלת בני דן (אזור בית שמש של היום). הפלשתים, שפחדו מכוחו הרב של שמשון ומפעולותיו נגדם, הפצירו בדלילה לפתות אותו על מנת שיתגלה מהו סוד כוחו העצום. תמורת מידע זה הציעו לה תשלום גבוה.
דלילה הציקה לשמשון בדבר מקור כוחו פעמים רבות, ובכל פעם, על מנת לרצותה היתל בה שמשון ואמר לה סיבות שגויות. לבסוף, משגברו הצקותיה, גילה לה שמשון שכוחו טמון בשיער ראשו שלא גולח מעולם, בשל היותו נזיר לה' מיום הולדתו.
במקרא מסופר כי דלילה הרדימה את שמשון "על ברכיה", ללא אזכור מפורש למגע מיני, אולם בתרגום השבעים נכתב "בין ברכיה" ובתלמוד הבבלי נזכר במפורש מגע מיני בפירוש המלה "ותאלצהו" (מילה יחידאית במקרא): "בשעת גמר ביאה נשמטה מתחתיו".
בזמן ששמשון ישן, גזזה דלילה את מחלפות ראשו, דבר שגרם לאיבוד כוחו וכך נלכד שמשון לבסוף בידי הפלשתים, שנואי נפשו. בשביו ניקרו הפלשתים את שתי עיניו ושמוהו כטוחן בבית האסורים.
מכל נשיו, רק על דלילה מוזכר במפורש ששמשון אהב אותה, אך לא מצוין שדלילה אהבה אותו.
זיהויה הלאומי

במקרא לא מפורש זיהויה הלאומי של דלילה, ואין הכרח לראותה כפלשתית.
אמנם קיימת דעה רחבה הרואה אותה כפלשתית.
דעה אחרת מצביעה בעקבות מספר רמזים כי דלילה לא הייתה פלשתית, אלא כנענית ואולי אף הייתה יהודית שבגדה בשמשון עבור בצע כסף.
שמה

מאחר שאך טבעי שתושבת שורק (שורק במקרא בהוראת גפן-אדמדמה) תיקרא בפי הוריה בשם הקשור בסביבת מחייתם, יש שהסיקו ששמה נגזר מ'דָּלִית' בהוראת: 'גפן הנאחזת בדבר מה'
דלילה הבוגדת זכתה לקיתונות של בוז אצל חז"ל, שדרשו את שמה לגנאי:
וַיְהִי אַחֲרֵי כֵן וַיֶּאֱהַב אִשָּׁה בְּנַחַל שֹׂרֵק וּשְׁמָהּ דְּלִילָה" (שופטים ט"ז, ד). היה ר' מאיר אומר: אלמלי לא נקרא שמה דלילה, הייתה ראויה שתקרא דלילה - שדלדלה את כוחו, דלדלה את לבו, דלדלה את מעשיו. דלדלה את כוחו - דכתיב "ויסר כוחו מעליו", דלדלה את לבו - שנאמר "ותרא דלילה כי הגיד לה את כל לבו", דלדלה את מעשיו - דכתיב "והוא לא ידע כי ה' סר מעליו
דלילה בתרבות

לדמות של דלילה ייצוג רב באמנות, כאשר המרכזי שבו באמנות הבארוק. דלילה נתפשת כדמות "פאם פאטאל", אישה הורסת שיש להיזהר ממנה. לכן ביקשו אמנים רבים לייצג אותה בתקופת הבארוק כציור חינוכי. בין האמנים שציירו אותה: פטר פאול רובנס, רמברנדט, ואן דייק, לוקה, פרנצ'סקו מורונה, פיטר קלאס ויאן ליבנס.
ישנם אמנים שציירו אותה בצורה אימהית, כרעיה ואם, יש שציירו אותה כזונה, ויש ששילבו בין השניים.
המשורר אהרן אשמן כתב ב-1975 את השיר "דלילה", בו ניסה להסביר את מערכת יחסיהם של שמשון ודלילה מנקודת מבטה של דלילה, ותלה את הסיבה להתנהגותה בקנאת אהבתה לו.
מספר יצירות מוזיקליות נכתבו סביב הסיפור של שמשון ודלילה, ובינם האופרה שמשון ודלילה מאת קאמי סן-סנס, והאורטוריה שמשון של גאורג פרידריך הנדל.
מספר סרטים נעשו ובינם הסרט שמשון ודלילה משנת 1949, בהפקתו ובבימויו של ססיל ב. דה-מיל, ובכיכובם של ויקטור מצ'ור והדי לאמאר.
האסטרואיד 560 דלילה (אנ') שהתגלה על ידי מקס וולף נקרא על שמה.
אחד מלהיטיו הגדולים של הזמר טום ג'ונס קרוי: Delilah ('דלילה') .
ללהקה פלורנס אנד דה משין שיר הנושא את שמה של דלילה באלבומם How Big, How Blue, How Beautiful. במילות שיר אזכורים לסיפורו של שמשון כגון סצנת העמודים במקדש דגון וכן נסיונותיה של לשכנעו לגלות לה את מקור כוחו.
ראו גם

יעקב ליוור, אנציקלופדיה מקראית, כרך ב', מוסד ביאליק, ערך דלילה, עמ' 656